section_heading: 2018. – 2019.: Amala i "Mooo!"
paragraph_text: U veljači 2018. objavila je promotivni singl "Roll with Us". Idućeg je mjeseca objavila singl "Go to Town", koji je istog dana popraćen glazbenim spotom; na koncu je postao glavni singl s njezina debitantskog albuma.<ref> Pjesma "Candy" istog je mjeseca objavljena kao drugi singl s albuma.<ref> Skladba je postala uspješna tek nakon što je videozapis "plesnog natjecanja" krajem 2019. stekao popularnost na TikToku, platformi za videozapise.<ref> To je dovelo do toga da se singl pojavio na glazbenim ljestvicama u državama kao što su Australija, Kanada i Sjedinjene Države; u potonjoj se državi popeo do 86. mjesta ljestvice Billboard Hot 100, zbog čega je postao njezin prvi samostalni singl na toj ljestvici.<ref> Njezin je debitantski album Amala objavljen 30. ožujka 2018.; na njemu se nalaze sva tri singla.<ref> Kasnije je izjavila da je bila pod utjecajem marihuane tijekom rada na albumu. Međutim, krajem 2019. ipak se popeo do 138. mjesta ljestvice Billboard 200. U kolovozu 2018. Doja Cat postavila je samostalno snimljen glazbeni spot za "Mooo!", humorističnu pjesmu bizarnih stihova u kojoj zamišlja da je krava, na YouTube. U veljači 2019. objavila je singl i glazbeni spot za pjesmu "Tia Tamera" na kojoj gostuje Rico Nasty; objava je prethodila deluxe inačici Amale.<ref>